Najnovšie z témy: Globsec
Zaviedli sme princíp, že každý rezort musí na dezinformácie odpovedať do dvoch hodín od ich objavenia, vraví štátny tajomník taiwanského ministra zahraničia Roy Chun Lee. Najväčšie problémy im okrem izolácie robia kybernetické útoky a dezinformačná kampaň. Snažia sa preto u každého vybudovať digitálnu gramotnosť, aby ľudia sami dokázali rozlíšiť falošné správy.
Internetové služby bratislavského magistrátu zasiahol masívny kyberútok, informoval primátor Matúš Vallo. Prihlásila sa k nemu nemenovaná hekerská skupina a spôsobil aj výpadok parkovacieho systému PAAS. Do polnoci preto nebudú kontrolovať úhradu parkovného v regulovaných zónach.
Ukrajina chráni Európu, to je fakt. Preto ju tak podporujeme, vyhlásil Emmanuel Macron v Bratislave. Na konferencii Globsec takisto povedal, že Európa sa v bezpečnosti nemôže spoliehať na USA.
Predseda kosovskej vlády Albin Kurti pre napätú situácii na severe Kosova zrušil účasť na konferencii Globsec v Bratislave. Desiatky členov medzinárodných jednotiek KFOR strážia radnice v oblasti, kde v pondelok pri konfrontáciách srbských demonštrantov s políciou bolo zranených 30 členov KFOR a 50 protestujúcich Srbov.
Na Ukrajine je potrebný spravodlivý mier, ktorý odškodní obeť a potrestá agresora, povedal minister zahraničných vecí Miroslav Wlachovský v prejave na Globsecu. Moskva však podľa neho nejaví záujem rokovať, takže o ceste k mieru sa musí rozhodovať na bojisku a naša podpora pre Kyjiv je naďalej veľmi potrebná.
Len dvaja alebo traja ľudia poznajú dátum začiatku toľko očakávanej protiofenzívy Ukrajiny. Povedal to Kosťantyn Vaščenko z ukrajinského ministerstva obrany v prejave na konferencii Globsec v Bratislave.